**KUTSESTANDARD**

**Loovterapeut, tase 7**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| *Loovterapeut, tase 7* | *7* |
|  |
| **Spetsialiseerumine** | **Nimetus kutsetunnistusel** |
| **Kunstiteraapia** | **Kunstiterapeut, tase 7** |
| **Muusikateraapia** | **Muusikaterapeut, tase 7** |
| **Tantsu- ja liikumisteraapia** | **Tantsu- ja liikumisterapeut, tase 7** |

**A-osa**

**TÖÖ KIRJELDUS**

|  |
| --- |
| **A.1 Töö kirjeldus** |
| Loovterapeut on psühhoterapeutilise ravi ja rehabilitatsiooni spetsialist. Loovteraapia on põhjendatud, eesmärgipärane ja planeeritud tegevus psühhoterapeutilises ravis ja rehabilitatsioonis, kus selgelt määratletud kliendi-terapeudi suhtes rakendatakse loovus- ja kunstipõhiseid meetodeid ja tehnikaid kliendi tervislikust seisundist lähtuvate eesmärkide saavutamiseks. Loovteraapia hõlmab nelja spetsialiseerumissuunda: kunstiteraapia (ingl k art therapy), muusikateraapia (ingl k music therapy) ning tantsu- ja liikumisteraapia (ingl k dance and movement therapy).Loovteraapias rakendatakse nn kolmiksuhte printsiipi: terapeut-klient-kunstilooming. Ravi või rehabilitatsiooni eesmärgist lähtuvalt võib loovterapeut töötada viiel erinevatel sekkumise tasandil: diagnostilisel, psühhoterapeutilisel, funktsionaalsel, rekreatiivsel ja palliatiivsel tasandil.Loovterapeut rakendab oma kutseoskusi ja teadmisi inimesele või grupile, lähtudes nende eripärast.Loovterapeudi töös on olulisel kohal eetiliste põhimõtete ja konfidentsiaalsuse nõuete järgimine. Loovterapeudid töötavad tervishoiu- ja rehabilitatsiooniteenuse osutaja juures, sotsiaal- ja haridusasutustes, erapraksises jm. |
| Ettepanekud töö kirjelduse kohta |
| **A.2 Tööosad** |
| A.2.1 Kliendi/patsiendi loovteraapiline hindamineA.2.2 Loovterapeutiline sekkumine |
| **Valitavad tööosad** |
| A.2.7KoolitamineA.2.8 Superviseerimine |
| Ettepanekud tööosade kohta |
| **A.3 Kutsealane ettevalmistus** |
| 7. taseme loovterapeudil on magistritasemel tavaliselt erialane haridus. |
| Ettepanekud kutsealase ettevalmistuse kohta |
| **A.4 Enamlevinud ametinimetused** |
| Muusikaterapeut, tantsu- ja liikumisterapeut, kunstiterapeut, draamaterapeut, loovterapeut. |
| Ettepanekud enamlevinud ametinimetuste kohta |
| **A.5 Regulatsioonid kutsealal tegutsemiseks** |
| Regulatsioonid kutsealal tegutsemiseks puuduvad. |
| **A.6 Tulevikuoskused** |
| Kasvav tähtsus on digitehnoloogiate kasutamise oskusel. |
| Ettepanekud tulevikuoskuste kohta |

**B-osa**

**KOMPETENTSUSNÕUDED**

|  |
| --- |
| **B.1. Kutse struktuur** |
| Kutse taotlemisel tuleb tõendada üldoskused, kompetentsid B.3.1 ja B.3.2. Lisaks on võimalik tõendada valitavaid kompetentse B.3.3 ja B.3.4. |

|  |
| --- |
| **B.2. Loovterapeudi****üldoskused**  |
| 1. tugineb baasteadmistele terviseteadusest, psühholoogiast, psühhopatoloogiast, loovusteooriatest, rakendusvaldkondadest;
2. kasutab oma töös teadmisi ja loomingulisi oskusi vastavalt spetsialiseerumissuunale:

- muusikateraapia spetsialiseerumisel valdab heal tasemel vähemalt ühte meloodiainstrumenti (nt klaver, kitarr, hääl), lisaks oskab mängida vähemalt kahte muusikainstrumenti, valdab muusikalisi improvisatsioonitehnikaid ja muusikalist kirjaoskust;- kunstiteraapia spetsialiseerumisel oskab kasutada kunsti- ja meisterdamise materjale ja töövahendeid, tunneb peamisi kunstitehnikaid (nt maal, joonistus, kollaaž, skulptuur, foto, video, installatsioon, soovitavalt ka digitehnoloogiad) ja tähtsustab personaalset loomingulist protsessi, oskab kunstitööd analüüsida lähtudes sisust, vormist ja kompositsioonist; - tantsu- ja liikumisteraapia spetsialiseerumisel omab kogemust erinevates keha- ja liikumispõhistes distsipliinides ning mitmekülgset liikumisrepertuaari ja improvisatsioonioskust, oskab eesmärgipäraselt luua ja arendada liikumissuhet ning oskab liikumist analüüsida lähtuvalt liikumise analüüsi meetodi(te)st (nt Labani liikumissüsteem, *Body-Mind Centering*);1. dokumenteerib järjepidevalt teraapiaprotsessi, lähtudes isikuandmete kaitsega seotud õigusaktidest;
2. kasutab korrektset, arusaadavat ja olukorraga sobivat erialast terminoloogiat, vajadusel selgitab erialaste mõistete tähendust ja seotust olukorraga;
3. osaleb meeskonnatöös, jagab oma teadmisi ja valdkonnaspetsiifikat kolleegidega; loob ja hoiab harmoonilisi ja koostööl põhinevaid suhteid kolleegide ja koostööpartneritega;
4. suhtub lugupidavalt töövahenditesse ja teraapiaprotsessis valminud loomingusse;
5. valib ja kasutab sobivaid (sh loomingupõhiseid) suhtlemismeetodeid ja -stiili, arvestades situatsiooni ja protsessis osalejate individuaalseid ja kultuurilisi erinevusi;
6. osaleb erialastel täienduskoolitustel, kovisioonis ja supervisioonis;
7. järgib oma töös kutse-eetikat (lisa 1);
8. järgib tööeeskirju ja ohutusnõudeid;
9. kasutab oma töös riigikeelt tasemel B2 ja ühte võõrkeelt tasemel B2 (vt lisa 2 Keelte oskustasemete kirjeldused);
10. kasutab oma töös digioskuste osaoskust Sisuloome algtasemel kasutaja tasemel ning Infotöötlus, Kommunikatsioon, Probleemilahendus ja Ohutus iseseisva kasutaja tasemel (vt lisa 3 DigComp digioskuste enesehindamisskaala).
 |
| Ettepanekud tööosade kohta |

|  |
| --- |
| **B.3 Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1 Kliendi/patsiendi loovteraapiline hindamine** | **EKR tase 7** |
| Tegevusnäitajad: 1. selgitab välja teraapiaprotsessis osaleja(te) pöördumise põhjuse, küsitledes osalejat (osalejaid) ja tutvudes vajadusel asjakohase eelinfoga;
2. hindab kliendi/patsiendi vajadusi ja ressursse, eelistusi, motivatsiooni, vaimse tervise seisundit ja psühhosotsiaalse funktsioneerimise taset, kasutades asjakohaseid teadus- ja suunapõhiseid hindamismeetodeid;
3. analüüsib hindamistulemusi; hindab vastava loovteraapia spetsialiseerumissuuna sobivust kliendile/patsiendile ja vajadusel suunab edasi või kaasab teisi spetsialiste;
4. määratleb koos kliendi/patsiendi või tema hooldajaga, vajadusel koos teiste spetsialistidega teraapia eesmärgi;
5. valib patsiendile/kliendile sobiva tööviisi (individuaal-, diaadi- või rühmatöö) ja määratleb loovteraapia sekkumistasandi(d).
 |
| Ettepanekud tööosa kohta |
| **B.3.2 Loovterapeutiline sekkumine** | **EKR tase 7** |
| Tegevusnäitajad:1. koostab sekkumisplaani, valib sekkumise meetodid ja tehnikad (ekspressiivsed ja/või retseptiivsed), lähtudes tõenduspõhistest teooriatest ja praktikatest;
2. vajadusel kaasab kliendi/patsiendi võrgustiku (nt kliendi/patsiendi lähedasi, hooldajaid või teisi spetsialiste või tugivõrgustiku liikmeid);
3. loob kliendiga/patsiendiga terapeutilis-loomingulise koostöösuhte, lähtudes kolmiksuhte (terapeut, klient/patsient ja kunstimeedium) printsiibist;
4. viib muutuste esilekutsumiseks läbi teraapia protsessi vastavalt eesmärgistatud teraapiaplaanile;
5. annab kliendile/patsiendile (vajadusel ka kliendi/patsiendi lähedastele, hooldajatele, teistele spetsialistidele või tugivõrgustiku liikmetele) tagasisidet, toetudes loovteraapias ilmnenud ressurssidele ja tugevustele;
6. küsib kliendilt/patsiendilt (vajadusel ka kliendi/patsiendi lähedastelt, hooldajatelt, teistelt spetsialistidelt või tugivõrgustiku liikmetelt) tagasisidet loovteraapia protsessi kulgemise ja kliendi/patsiendi eesmärkidele ja vajadustele vastavuse kohta;
7. analüüsib loovteraapia protsessi dünaamikat, eesmärgile vastavust, kasutatavate meetodite ja tehnikate efektiivsust, lähtudes kliendi/patsiendi loovteraapias loodud loomingulisest materjalist, verbaalsest ja mitteverbaalsest eneseväljendusest, kasutades sobivaid analüüsimeetodeid;
8. hindab seisundi muutumist ja loovteraapia sobivust teraapiaprotsessi jooksul, kasutades selleks sobivaid tehnikaid;
9. vajadusel korrigeerib loovteraapia eesmärke ja sekkumisplaani;
10. juhendab kliendi/patsiendi lähedasi loovteraapia eesmärki toetavate (loov)tegevuste läbiviimiseks väljaspool loovteraapia seansse.
 |
| Ettepanekud tööosa kohta |

**VALITAVAD KOMPETENTSID**

|  |  |
| --- | --- |
| **B.3.3 Koolitamine** | **EKR tase 7** |
| Tegevusnäitajad: 1. analüüsib koolituse sihtrühma õpivajadusi, juhindudes valdkonna arengust ja koolitusvajaduse analüüsimise teoreetilistest alustest; sõnastab koolituse eesmärgid ja õpiväljundid, koostab õppe- ja koolituskavu, juhindudes õpetamise teaduslikest põhimõtetest ja sihtrühma õpivajaduse analüüsist;
2. koostab koolitusmaterjalid, lähtudes valitud metoodikast, sihtrühmast ja koolituse eesmärkidest ja tuginedes asjakohastele allikatele;
3. viib läbi kursusi, loenguid, seminare, töötubasid, e-õppekursusi jm koolitusi, lähtudes valdkonna teooriatest ja meetoditest; kujundab õppimist soodustava vaimse, sotsiaalse ja füüsilise keskkonna; juhib õppeprotsessi, lähtudes õppekavast, sihtrühma vajadustest ja õppija individuaalsetest õppe-eesmärkidest;
4. kogub kohaseid meetodeid kasutades tagasisidet õppeprotsessi kohta, analüüsib õpitulemusi ja planeerib edasisi tegevusi.
 |
| Ettepanekud tööosade kohta |
| **B.3.4 Superviseerimine** | **EKR tase 7** |
| Tegevusnäitajad: 1. loob ja säilitab superviseeritavaga usaldusliku ja eetilise koostöösuhte, eristades supervisioonisuhet terapeutilisest suhtest (toetab superviseeritavat juhtumite esitamisel ja oma tegevuse reflekteerimisel, annab superviseeritavale adekvaatset ja konstruktiivset tagasisidet);
2. kasutab erinevaid meetodeid ja tehnikaid, soodustades superviseeritava professionaalset ja isiklikku arengut (nt teraapiaseansside kirjelduste ja salvestuste analüüsimine, osalemine superviseeritava juhitud teraapiaseanssidel, arutelude soodustamine teadusuuringutel põhinevate ideede ja seisukohtade üle);
3. annab superviseeritavale konstruktiivset tagasisidet.
 |
| Ettepanekud tööosade kohta |

**C-osa**

**ÜLDTEAVE JA LISAD**

|  |
| --- |
| **C.1 Teave kutsestandardi koostamise ja kinnitamise kohta ning viide ametite klassifikaatorile** |
| 1. Kutsestandardi tähis kutseregistris
 | Täidab kutseregistri töötaja |
| 1. Kutsestandardi koostajad:
 | Kaire Bachmann, Papaver MTÜKatrin Heinloo, Põhja-Eesti RegionaalhaiglaTerje Kaldur, Tallinna Euroopa Kool Kaia Laurik, Eesti Muusikateraapia ÜhingKairi Miller, MT Teraapia OÜEne Pill, Eesti Loovteraapiate ÜhingEha Rüütel, Tallinna Ülikool |
| 1. Kutsestandardi kinnitaja
 | Tervishoiu Kutsenõukogu |
| 1. Kutsenõukogu otsuse number
 |  |
| 1. Kutsenõukogu otsuse kuupäev
 |  |
| 1. Kutsestandard kehtib kuni alates
 |  |
| 1. Kutsestandardi versiooni number
 |  |
| 1. Viide Ametite Klassifikaatorile (ISCO 08)
 |  |
| 1. Viide Euroopa kvalifikatsiooniraamistikule (EQF)
 |  |
| **C.2 Kutsenimetus võõrkeeles** |
| Inglise keeles Creative art therapist, level 7 |
| **C.3 Lisad** |
| Lisa 1 [Loovterapeudi eetikakoodeks](http://gofile.me/3oeTg/enTyhJuMQ)Lisa 2[Keele osaoskuste tasemekirjeldused](http://gofile.me/3oeTg/zr5Rxz9CG)Lisa 3 [DigComp digioskuste enesehindamise skaala](http://gofile.me/3oeTg/E1DxzQF4c) |